
26-TA-80: Rīkojuma projekts (Vispārīgais)

	1.
	Anotācija (ex-ante)
1.1. Pamatojums
	Priekšlikums (TM - 27.01.2026.)
Tiesiskai skaidrībai lūdzam izvērtēt nepieciešamību precizēt anotācijas 1.1. sadaļu “Pamatojums” attiecībā uz tajā ietvertām tiesību normām. 

Pamatojums: Tiek norādīts Publiskas personas mantas atsavināšanas likuma 4. panta ceturtās daļas 7. punkts, kas noteic, ka atsevišķos gadījumos publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu. No pievienotajos dokumentos esošās informācijas nav secināms, ka nekustamā īpašuma otrs kopīpašnieks ir ierosinājis šādu priekšlikumu. Savukārt anotācijas tekstā tiek skaidrots, ka ar VNĪ Īpašumu izvērtēšanas komisijas lēmumu nolemts ierosināt nekustamā īpašuma atsavināšanu un attiecīgā Ministru kabineta lēmuma sagatavošanu. Līdz ar to aicinām svītrot atsauci uz Publiskas personas mantas atsavināšanas likuma 4. panta ceturtās daļas 7. punktu anotācijas 1.1. sadaļā “Pamatojums”.
 
Piedāvātā redakcija
-
	Nav ņemts vērā
Priekšlikums izvērtēts.
Rīkojuma projektā minētā nekustamā īpašuma atsavināšanu, pamatojoties uz Atsavināšanas likuma 4.panta pirmo daļu, nolemts ierosināt ar VNĪ Īpašumu izvērtēšanas komisijas lēmumu. Anotācijas 1.1.sadaļā ir norādīta atsauce arī uz Atsavināšanas likuma 4.panta ceturtās daļas 7.punktu, ņemot vērā, ka rīkojuma projektā minētā nekustamā īpašuma atsavināšanā tiks piemērots Atsavināšanas likuma 14.pants, kura otrā daļa, savukārt, paredz, ka šā likuma 4.panta ceturtajā daļā minētās mantas atsavināšana izsludināma šajā likumā noteiktajā kārtībā (11.pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Līdz ar to, ievērojot Atsavināšanas likuma 14.pantā noteikto, Atsavināšanas likuma 4.panta ceturtās daļas 7.punktā minētajai personai (nekustamā īpašuma kopapīšaniekam) tiks nosūtīts uzaicinājums iesniegt pieteikumu par nekustamā īpašuma pirkšanu.

